Loki (televisiosarja)
Jaksot > Ensimmäinen tuotantokausi (2021)

| № (sarja) | № (kausi) | Nimi | Ohjaus | Käsikirjoitus | Julkaisu |
| --- | --- | --- | --- | --- | --- |
| 1 | 1 | Loistokas tarkoitus (engl. Glorious Purpose) | Kate Herron | Michael Waldron | 2021-6-99. kesäkuuta 2021 |
Paettuaan Tesseraktin avulla vuoden 2012 New Yorkista, Lokin variantti (L1130) päätyy Gobin autiomaahan, Mongoliaan, missä Aikavarianssiviraston (AVV) metsästäjät B-15:n johdolla pidättävät hänet ja hävittävät myös syntyneen aikajanahaaran. AVV:n animaatiomaskotti Neiti Minuutti selittää Aikavartijoiden perustaneen AVV:n estämään toisen multiversumin sodan varmistamalla ”Pyhän aikajanan” pysymisen ainoana aikajanana. Ennen kuin tuomari Ravonna Renslayer ehtii määrätä Lokin hävitettäväksi, agentti Mobius M. Mobius vie Lokin aikateatteriin, jossa hän tutkii Lokin menneisyyden avainhetkiä ja kyseenalaistaa tämän halua satuttaa muita. Mobius näyttää myös nauhoitteen Friggan tulevasta kuolemasta pimeähaltioiden käsissä. Loki varastaa AVV:n teknologiaa yrittääkseen paeta, mutta huomaa, etteivät taikuus tai edes Ikuisuuskivet toimi AVV:ssä. Hän palaa katsomaan nauhoitteet myös Odinin tulevasta kuolemasta vanhuuteen, sekä omasta tulevasta kuolemastaan Thanoksen käsissä. Loki suostuu auttamaan Mobiusta suojelemaan Pyhää aikajanaa eräältä toiselta Lokin variantilta, joka oli vuoden 1549 Ranskassa sekä vuoden 1858 Oklahomassa tappanut minuuttimiehiä ja estänyt aikajanahaarojen hävittämisen. 
| 2 | 2 | Variantti (engl. The Variant) | Kate Herron | Elissa Karasik | 2021-6-1616. kesäkuuta 2021 |
Loki lähtee Mobiuksen ja B-15:n kanssa tutkimaan vuoden 1985 Wisconsinissa järjestettyjä keskiaikafestivaaleja, joissa variantti oli ottanut panttivangiksi metsästäjän C-20. Hän pyytää myös päästä Aikavartijoiden puheille, mutta Mobius lähettääkin hänet tutkimaan AVV:n arkistoista variantin tiedostoja. Luettuaan tiedostoja, Loki tajuaa variantin piileskelevän paikoissa, joissa tapahtuu jo valmiiksi mikä tahansa luonnonkatastrofi. He vahvistavat teoriansa todeksi vuoden 79 Pompejissa, jossa hän varoittaa ihmisiä Vesuviuksen purkauksesta ilman, että harautumaa aikajanaan syntyy. Lopulta he epäilevät variantin oleskelevan Roxxcart-tavaratalossa vuoden 2050 Alabamassa, jota uhkaa voimakas hurrikaani. Mobius löytää C-20:n, joka peloissaan tunnustaa paljastaneensa variantille Aikavartijoiden olinpaikan. Sillä välin variantti esittäytyy Lokille riivaamalla B-15:n sekä tavaratalon työntekijöitä ja siviilejä. Loki ehdottaa tälle yhteistyötä AVV:n ja Aikavartijoiden tuhoamiseksi, mutta naispuoliseksi paljastunut variantti Sylvie kieltäytyy ja lähettää eri aikoihin lukuisia varastettuja ja muunneltuja nollauspanoksia, jotka luovat uusia haaroja aikajanaan. Sylvie pakenee aikaoven kautta ja Loki seuraa häntä. 
| 3 | 3 | Lamentis (engl. Lamentis) | Kate Herron | Bisha K. Ali | 2021-6-2323. kesäkuuta 2021 |
Sylvie murtautuu AVV:n tiloihin ja tappaa Minuuttimiehiä. Loki seuraa ja taistelee häntä vastaan, kunnes tulee TemPad-laitteen avaamalla aikaovella lähettäneeksi heidät vuoteen 2077 kuuhun nimeltä Lamentis-1. TemPadin virta on lopussa ja kuu törmäisi sitä kiertävään planeettaan 12 tunnin kuluttua. Planeetan asukkaat yrittivät evakuoitua, mutta aluksiin päästettiin ainoastaan rikkaita. Loki naamioi itsensä vartijaksi ja teeskentelee muille vartijoille vanginneensa Sylvien. Aluksen baarissa Sylvie kertoo, että hänen adoptionsa oli myönnetty etukäteen, toisin kuin muiden Lokin varianttien. Hänen aikajanansa Frigga oli kuollut aikaisemmin ja Sylvie oli itseopiskellut omien voimiensa käytön. Lokin juotua itsensä humalaan, vartijat tajuavat huijauksen ja yrittävät pidättää hänet ja Sylvien. Loki ja Sylvie pääsevät pakoon, mutta TemPad hajoaa. He kävelevät Shuroon kaupunkiin päästäkseen suurimpaan evakuointialukseen, Arkkiin. Matkan aikana Sylvie paljastaa Lokille, että AVV:n työntekijät olivat oikeasti variantteja, eivätkä Aikavartijoiden luomuksia. Lokin ja Sylvien pääsy Arkkiin epäonnistuu, kun meteori osuu siihen. 
| 4 | 4 | Neksustapahtuma (engl. The Nexus Event) | Kate Herron | Eric Martin | 2021-6-3030. kesäkuuta 2021 |
Sylvie kertoo kuinka oli vasta lapsi, kun Ravonna, siihen aikaan metsästäjä A-23, oli pidättänyt hänet ja nollannut hänen aikajanansa. Hän oli varastanut TemPadin paetakseen ja piileskellyt katastrofaalisissa aikajanoissa koko ikänsä. Nykyhetkessä Ravonna tapaa Aikavartijat ja väittää Mobiukselle C-20:n kuolleen. Lokin ja Sylvien tunteet toisiaan kohtaan aiheuttavat epätavallisen suuren aikajanahaaran, jolloin AVV löytää ja pidättää heidät. Lokia rangaistaan aikasilmukkalla, jossa Sif haukkuu ja lyö häntä, mutta paljastaa kuulusteluissa Mobiuksen itsekin olevan variantti, Sylvien itse paljastaessa saman B-15:lle. Mobius varastaa Ravonnan TemPadin ja löytää salaisen tiedoston, jossa C-20 oli yhä elossa ja yrittänyt kertoa todellisesta menneisyydestään. Mobius on aikeissa vapauttaa Lokin, mutta Ravonna nollaa hänet ja vie sekä Lokin että Sylvien Aikavartijoiden eteen. B-15 saapuu ja vapauttaa heidät, minkä jälkeen he tappavat minuuttimiehet ja tyrmäävät Ravonnan. Lisäksi Sylvie tappaa yhden Aikavartijoista, jotka paljastuvat pelkiksi androideiksi. Ravonna tulee tajuihinsa ja nollaa Lokin, mistä vihainen Sylvie uhkailee Ravonnaa ja vaatii saada tietää kuka todella loi AVV:n.  Lopputekstien välissä näytetyssä kohtauksessa Loki herää tuntemattomassa maailmassa ja tapaa neljä muuta varianttia itsestään: iäkäs ”Klassinen Loki”, tummaihoinen ”Pöyhkeä Loki”, nuori ”Lapsi-Loki” sekä ”Alligaattori-Loki”. 
| 5 | 5 | Arvoitusten matka (engl. Journey Into Mystery) | Kate Herron | Tom Kauffman | 2021-7-77. heinäkuuta 2021 |
Aikajanoja ja variantteja ei voinut hävittää täysin, joten nollausteknologia lähettikin nämä ajan loppuun, Tyhjyyteen, jossa elävä myrsky nimeltä Alioth syö kaikkea sinne päätyvää. Loki kuulee tämän totuuden muilta varianteilta, Ravonnan kertoessa saman Sylvielle. Ravonna haluaa itsekin tietää touuden AVV:n perustajasta, mutta vain suojellakseen häntä ja Pyhää aikajanaa. Hän kutsuu minuuttimiehet pidättämään Sylvien, joka nollaa itsensä. Sylvie päätyy aivan Aliothin lähettyville, mutta Mobius pelastaa hänet. Muut Lokin variantit uskovat, ettei Tyhjyydestä voi paeta tai ettei Aliothia voi tappaa. Pöyhkeä Loki pettää muut paljastamalla heidän piilopaikkansa vallanhimoiselle Presidentti Lokille, joka kuitenkin joutuu heti muiden häntä auttaneiden varianttien pettämäksi. Taistelun tuoksinnassa Loki, Lapsi-Loki, Klassinen Loki ja Alligaattori-Loki pakenevat ja tapaavat Sylvien sekä Mobiuksen, jotka ehdottavat Aliothin lumoamista löytääkseen AVV:n perustajan. Mobius saa Sylvieltä varastetun TemPadin, jolla palata AVV:hen, ja Klassinen Loki uhraa itsensä houkuttelemalla Aliothin kimppuunsa valtavalla illuusiolla Asgardista. Loki ja Sylvie lumoavat Aliothin, joka avaa heille tien Tyhjyyden toiselle puolelle, josta näkyy linnake. 
| 6 | 6 | Kaikille ajoille. Aina. (engl. For All Time. Always.) | Kate Herron | Michael Waldron ja Eric Martin | 2021-7-1414. heinäkuuta 2021 |
Loki ja Sylvie saapuvat Linnakkeeseen ajan lopussa ja tapaavat Neiti Minuutin, mutta hylkäävät tarjouksen hänen mestariltaan, ”Jäljellä olevalta”, saada takaisin omat aikajanansa ja elää niissä rauhassa. Sillävälin, Mobius kohtaa AVV:ssä Ravonnan, joka yhä uskoo enemmän AVV:n päämäärään kuin vapaaseen tahtoon, ja pakenee luettuaan kaiken Neiti Minuutilta saamansa tiedon Jäljellä olevasta. B-15 johdattaa AVV:n työntekijät vuoden 2018 Fremontiin ja paljastaa Ravonnan olevan oikeasti paikallisen koulun vararehtori Rebecca Tourminetin variantti. Jäljellä oleva kertoo Lokille ja Sylvielle olevansa alun perin 3000-luvulta ja että useat vallanhimoiset variantit hänestä itsestään olivat aloittaneet edellisen multiversumin sodan. Jäljellä oleva oli pysättänyt heidät Aliothin avulla ja perustanut AVV:n uuden sodan estämiseksi. Nyt hän kertoo Lokin ja Sylvien voivan joko tappaa hänet ja aloittaa uuden multiversumin sodan tai tulla AVV:n uusiksi johtajiksi. Sylvie aikoo tappaa Jäljellä olevan, mutta Loki yrittää estää sen ja suutelee Sylvie’tä. Sylvie lähettää Jäljellä olevan TemPadillä Lokin takaisin AVV:hen ja tappaa Jäljellä olevan, mikä luo lukuisia uusia aikajanahaaroja. Loki yrittää varoittaa Mobiusta ja B-15:tä, jotka eivät tunnista häntä. Sitten hän huomaa Aikavartijoiden patsaiden tilalla Jäljellä olevaa esittävän patsaan.  Lopputekstien välissä näytetyssä kohtauksessa Lokin tiedoston päälle leimataan merkintä, jossa lukee ”Loki palaa kaudella 2”.